

PROJEKTS uz 25.09.2023.

vēlamais datums izskatīšanai: Izglītības, kultūras, sporta un sociālā komitejā 04.10.2023.

FK 18.10.2023.

domē: 26.10.2023.

sagatavotājs, ziņotājs: Inga Pērkone

LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par dalību Erasmus+ projektā “Flock of Ideas”**

Ādažu novada pašvaldība 2023. gada 11. septembrī saņēma biedrības “Tandeems”, reģ. Nr. [40008322526](https://company.lursoft.lv/lv/tandeems-biedriba/40008322526), adrese: [Rīga, Kalupes iela 15 - 11](https://www.lursoft.lv/adrese/kalupes-iela-15-11-riga-lv-1003/uznemumi), e-pastu ar aicinājumu iesaistīties Erasmus+ projekta “Flock of Ideas” (turpmāk – Projekts) īstenošanā.

Projektu īsteno Latvijas radošo sacensību platformu “Tandeems” sadarbībā ar Igaunijas “think tank” DD foundation. Projekta laikā radošo sacensību platforma “Tandeems” rīkos vairākas ideju sacensības par pilsētvidi, katrā no tām ievācot 10-50 jauno profesionāļu radītas idejas. Plānots noorganizēt 5 ideju sacensību pasākumus. Katrs no šiem pasākumiem sastāvēs no pētījuma fāzes, darbnīcas un starptautiskas ideju sacensības.

Projekts mērķē uz jauniešu iesaistīšanu pilsētu attīstībā un urbānajā plānošanā, veicinot viņu līdzdalības sajūtu un nodrošinot platformu, kurā var iesniegt radošas idejas. Projekts risina problēmu, ka jauniešu iespējas piedalīties lēmumu pieņemšanas procesos ir limitētas. Šis projekts veidos saikni starp jauniešiem un pašvaldībām, kā arī veicinās vietējo iedzīvotāju un jauno profesionāļu digitālās prasmes.

Tiek meklētas vairākas pašvaldības Latvijā un Igaunijā, kuras būtu ieinteresētas bezinvestīciju sadarbībā šī Projekta ietvaros. Projektā ir vēlme izveidot tīklu ar vismaz 20 izglītības iestādēm un universitātēm Latvijā un Igaunijā, kuru studenti tiks aicināti piedalīsies visās vai jebkurā no 5 sacensību posmiem, atbilstoši viņu spējām.

Pašvaldībām tiek piedāvātas šādas aktivitātes:

1. Palīdzēt atrast un rafinēt risināmo problēmu, kas atbilst situācijai.
2. Sagatavot publikācijām piemērotus grafiskos un informatīvos materiālus.
3. Rīkot ideju darbnīcu, iesaistot atbilstošo nozaru profesionālās skolas un/vai vietējos iedzīvotājus.
4. Apkopot sacensības izejmateriālus un dokumentāciju atbilstoši ideju sacensības tēmai.
5. Rīkot starptautisku ideju sacensību, iesaistot jaunos profesionāļus un mācību iestādes no Igaunijas un Latvijas.
6. Piesaistīs žūriju, kas palīdzēs izvērtēt iesniegtās idejas un atrast vispiemērotākās.
7. Nodrošinās pašvaldību ar sagataves materiāliem vietējo iedzīvotāju informēšanai un iesaistīšanai.
8. Konsultēt pašvaldību par iespējamajiem realizācijas scenārijiem un palīdzēt uzsākt sadarbību ar darbu autoriem un izglītības iestādēm.

No pašvaldībām nepieciešams:

1. Interese par projektu un vēlme pētīt kādu lokāli būtisku problēmu, kuras risinājums varētu būt rodams caur dizainu vai inovāciju.
2. Gatavību iesaistīties, palīdzot apkopot informāciju, tehniskos datus un definējot problēmu.
3. Vēlme realizēt ideju sacensībās iegūtos risinājumus, ja tēma ir atbilstoša.
4. Informatīvais atbalsts, izziņojot darbnīcas un sacensību.

Projekts tiek īstenots no 15.09.2023. līdz 15.05.2024.

Vairāk informācija par Projektu atrodama: <https://tandeems.lv/flock-of-ideas/>.

Projekts tiek finansēts no Erasmus+ līdzekļiem. Finansējums pašvaldības budžeta varētu būt nepieciešams, lai atbalstītu darbnīcu nodrošināšanu un ideju sacensību prēmiju izmaksāšanai. 2023.gadā plānotas pirmās sacensības, 2024.gadā – nākamās četras. Plānotais finansējums vienas sacensības atbalstam un prēmiju izmaksai – 300 *euro*. Līdzekļi jāparedz Izglītības un jaunatnes nodaļas budžetā.

Projekts atbilst novada Attīstības programmas (2021.-2027.) vidējā termiņa prioritātēm:

* “VTP14: Attīstīta sadarbība ar citām pašvaldībām, iestādēm un organizācijām” rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.7: Īstenot sadarbību ar NVO”;
* “VTP15: Aktīva vietējo kopienu stiprināšana un iesaiste pašvaldības darbā” rīcības virzienam “RV15.1: Iedzīvotāju līdzdalība novada attīstībā”, uzdevumam “U15.1.1: Veicināt iedzīvotāju iniciatīvu un dalību novada, sava ciema dzīves un teritorijas attīstības plānošanā, vides uzlabošanā, un novada publiskās ārtelpas izdaiļošanā”.

Pamatojoties uz iepriekš minēto un Pašvaldību likuma 4. panta pirmās daļas 8. punktu, 5. panta pirmo daļu, 78. panta trešo daļu, kā arī Izglītības, kultūras, sporta un sociālās komitejas 04.10.2023. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada pašvaldības dalību biedrības “Tandeems” Erasmus+ projektā “Flock of Ideas” par jauniešu iesaistīšanu pilsētu attīstībā un urbānajā plānošanā, veicinot viņu līdzdalības sajūtu un nodrošinot platformu, kurā var iesniegt radošas idejas.
2. Lēmuma izpildei nepieciešamo finansējumu nodrošināt no IJN 2023. gada budžeta tāmes līdzekļiem 300 *euro* (trīs simti euro un 00 centi) apmērā un 2024.gada budžeta tāmes līdzekļiem 1200 *euro* (viens tūkstotis divi simti euro un 00 centi) apmērā.
3. Papildināt Ādažu novada Attīstības programmas (2021.-2027.) Rīcības plāna uzdevumu “U14.1.7: Īstenot sadarbību ar NVO” ar jaunu pasākumu “Ā14.1.7.16. Erasmus+ projekta “Flock of Ideas” īstenošana” (atbildīgais – Izglītības un jaunatnes nodaļa, Attīstības un projektu nodaļa; izpildes termiņš 2023.-2024.; Finanšu resursi – ES fondu finansējums, pašvaldības finansējums; Iznākuma rādītāji – Sadarbībā ar Latvijas radošo sacensību platformu “Tandeems” un Igaunijas “think tank” DD foundation īstenots Erasmus+ projekts “Flock of Ideas”, kuraa ietvaros tiks veidota saikne starp jauniešiem un pašvaldībām, kā arī veicināta vietējo iedzīvotāju un jauno profesionāļu digitālās prasmes. Projekta ietvaros tiks rīkotas 5 ideju sacensības par pilsētvidi, katrā no tām ievācot 10-50 jauno profesionāļu radītas idejas.
4. Izglītības un jaunatnes nodaļas jaunatnes lietu speciālistei Ievai Pelcmanei pildīt Ādažu novada pašvaldības kontaktpersonas pienākumus projekta ietvaros.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: IJN, APN

Pērkone, 27336847